ข้อบัญญัติองค์การบริหารส่วนตำบลท่าเสนข้อบัญญัติองค์การบริหารส่วนตำบลท่าเสนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลท่าเสนอำเภอบ้านลาด จังหวัดเพชรบุรีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลท่าเสนโดยความเห็นชอบของสภาตำบลและองค์การบริหารส่วนตำบลท่าเสนและได้รับความเห็นชอบจากนายอำเภอบ้านลาด จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลท่าเสน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลท่าเสน อำเภอบ้านลาด จังหวัดเพชรบุรี พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ จดระยะ ๒๓๐ เมตร ที่ห่างจากหลักหมุดเขตผังเมืองรวม พบ.ข :๑๐๑๖ ไปทางทิศตะวันตกเฉียงเหนือ ที่แบ่งเขตการปกครองระหว่างองค์การบริหารส่วนตำบลท่าเสนกับเทศบาลตำบลบ้านลาด อำเภอบ้านลาด ไปตามเขตองค์การบริหารส่วนตำบลท่าเสนจนบรรจบเขตการปกครอง องค์การบริหารส่วนตำบลสมอพลือ อำเภอบ้านลาดกับเขตเทศบาลตำบลบ้านลาด อำเภอบ้านลาดด้านตะวันออก จดแนวเขตการปกครองระหว่างองค์การบริหารส่วนตำบลท่าเสนกับองค์การบริหารส่วนตำบลสมอพลือ ไปตามแนวเขตการปกครององค์การบริหารส่วนตำบลท่าเสนไปทางทิศตะวันออกเฉียงใต้ จนคลองซอย ๒ ขวา - ๑ ซ้าย - สายใหญ่ ๓ ฝั่งตะวันตกด้านใต้ จดคลองซอย ๒ ขวา - ๑ ซ้าย - สายใหญ่ ๓ ฝั่งตะวันตกเป็นเส้นตรงไปทางทิศตะวันตกเฉียงใต้ บรรจบระยะ ๑,๔๐๐ เมตรที่คลองส่งน้ำชลประทาน ๑ ซ้าย - สายใหญ่ ๓ บรรจบกับทางหลวงแผ่นดินหมายเลข ๔(เพชรเกษม) ฟากตะวันออก และเป็นเส้นตรงไปทางทิศตะวันตกเฉียงเหนือ บรรจบกับระยะ ๒๓๐เมตร ที่ห่างจากหลักหมุดเขตผังเมืองรวม พบ.ข :๑๐๑๖ ไปทางทิศตะวันตกเฉียงเหนือจนบรรจบแนวเขตการปกครององค์การบริหารส่วนตำบลท่าเสน อำเภอบ้านลาดทั้งนี้ ตามแผนที่ท้ายข้อบัญญัตินี้ข้อ ๔ ภายในแนวเขตควบคุมอาคารห้ามบุคคลใดก่อสร้างอาคารชนิดและประเภท ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยหรือประกอบพาณิชยกรรมประเภทอาคารขนาดใหญ่(๗) ห้องแถว ตึกแถว หรือบ้านแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพักข้อห้ามการใช้ประโยชน์อาคารตาม (๖) (๗) (๘) และ (๙)มิให้ใช้บังคับแก่การดำเนินการของการเคหะแห่งชาติข้อ ๕ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลท่าเสนรักษาการตามข้อบัญญัตินี้ประกาศณ วันที่ ๔ กันยายน พ.ศ. ๒๕๕๗ประสงค์หอมนานนายกองค์การบริหารส่วนตำบลท่าเสน[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลท่าเสน เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลท่าเสนอำเภอบ้านลาด จังหวัดเพชรบุรี พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลท่าเสนเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลท่าเสนอำเภอบ้านลาด จังหวัดเพชรบุรี พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๕ กุมภาพันธ์๒๕๕๘กฤษดายุทธ/ผู้ตรวจ๕ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๘ ง/หน้า ๑๖/๓ กุมภาพันธ์ ๒๕๕๘